ประกาศธนาคารแห่งประเทศไทยที่ สนส. 96/2551เรื่อง การเปิดเผยข้อมูลเกี่ยวกับการดํารงเงินกองทุนสําหรับธนาคารพาณิชย์---------------------------------------อื่นๆ - 1. เหตุผลในการออกประกาศ ตามที่ธนาคารแห่งประเทศไทยได้ออกประกาศธนาคารแห่งประเทศไทยว่าด้วยหลักเกณฑ์การกํากับดูแลเงินกองทุนสําหรับธนาคารพาณิชย์ ซึ่งกําหนดให้ธนาคารพาณิชย์ต้องดํารงเงินกองทุนเป็นอัตราส่วนกับสินทรัพย์เสี่ยงด้านเครดิต ด้านตลาด และด้านปฏิบัติการ ไม่ต่ํากว่าระดับที่ธนาคารแห่งประเทศไทยกําหนด รวมถึงจะต้องปฏิบัติตามหลักเกณฑ์ที่เกี่ยวข้องกับการบริหารความเสี่ยงต่างๆ ด้วย นั้น ธนาคารแห่งประเทศไทยจึงกําหนดแนวทางการเปิดเผยข้อมูลเกี่ยวกับการดํารงเงินกองทุนตามประกาศธนาคารแห่งประเทศไทย เรื่อง การเปิดเผยข้อมูลเกี่ยวกับการดํารงเงินกองทุนสําหรับธนาคารพาณิชย์ ฉบับนี้ เพื่อส่งเสริมการใช้กลไกตลาดในการกํากับดูแล (Market Discipline) โดยกําหนดให้ธนาคารพาณิชย์ต้องมีความโปร่งใสในด้านข้อมูลการดํารงเงินกองทุนและข้อมูลความเสี่ยงของตนเอง และให้บุคคลภายนอกหรือผู้มีส่วนเกี่ยวข้องในตลาด (Market participant) สามารถใช้ข้อมูลดังกล่าวในการประเมินความเสี่ยงของธนาคารพาณิชย์ ซึ่งจะเป็นกลไกตลาดที่สําคัญในการผลักดันให้ธนาคารพาณิชย์มีระบบการบริหารความเสี่ยงที่ดี นอกเหนือจากการควบคุมภายในของธนาคารพาณิชย์เองและการกํากับดูแลโดยธนาคารแห่งประเทศไทย โดยหลักเกณฑ์การเปิดเผยข้อมูลเกี่ยวกับการดํารงเงินกองทุนสําหรับธนาคารพาณิชย์ ฉบับนี้ ธนาคารแห่งประเทศไทยได้อ้างอิงแนวทางจาก The Third Pillar - Market Discipline ใน International Convergence of Capital Measurement and Capital Standards - A Revised Framework (Comprehensive version : June 2006) ของ Basel Committee on Banking Supervision (BCBS) ประกาศฉบับนี้กําหนดหลักเกณฑ์ให้ธนาคารพาณิชย์ต้องเปิดเผยข้อมูลที่เกี่ยวข้องกับความเสี่ยง กระบวนการบริหารความเสี่ยง และข้อมูลเกี่ยวกับเงินกองทุนตามมาตรฐานที่กําหนดอื่นๆ - 2. อํานาจตามกฎหมาย อาศัยอํานาจตามความในมาตรา 31 แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยออกหลักเกณฑ์การเปิดเผยข้อมูลเกี่ยวกับการดํารงเงินกองทุนสําหรับธนาคารพาณิชย์ และให้ธนาคารพาณิชย์ทุกธนาคารถือปฏิบัติตามที่กําหนดในประกาศนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงินทุกธนาคารอื่นๆ - 4. ประกาศและหนังสือเวียนที่ยกเลิก หนังสือเวียนที่ ธปท.ฝนส.(22)ว.1783/2549 เรื่อง นําส่งร่างหลักเกณฑ์การกํากับดูแลเงินกองทุนตาม Basel II หลักการที่ 3 เรื่อง การใช้กลไกตลาดในการกํากับดูแล (Market Discipline) ฉบับ Final Draft ลงวันที่ 28 พฤศจิกายน 2549อื่นๆ - 5. เนื้อหา 5.1 หลักการ หลักเกณฑ์การเปิดเผยข้อมูลตามประกาศฉบับนี้กําหนดให้ธนาคารพาณิชย์เปิดเผยทั้งข้อมูลเชิงคุณภาพและข้อมูลเชิงปริมาณเฉพาะที่เกี่ยวข้องกับการกํากับดูแลเงินกองทุนซึ่งได้แก่ เงินกองทุน ระดับความเสี่ยง กระบวนการประเมินความเสี่ยง และความเพียงพอของเงินกองทุนของธนาคารพาณิชย์ ข้อมูลที่ต้องเปิดเผยตามประกาศฉบับนี้เป็นเพียงมาตรฐานขั้นต่ําที่ธนาคารพาณิชย์จะต้องเปิดเผยเท่านั้น โดยธนาคารพาณิชย์สามารถเปิดเผยข้อมูลที่ละเอียดกว่าที่กําหนดได้และข้อมูลบางรายการที่ธนาคารแห่งประเทศไทยกําหนดให้ธนาคารพาณิชย์เปิดเผยอาจจะซ้ําซ้อนกับข้อมูลที่เปิดเผยในช่องทางอื่นอยู่แล้ว ซึ่งธนาคารพาณิชย์สามารถดําเนินการตามที่เห็นสมควรภายใต้หลักเกณฑ์ที่กําหนดเพื่อให้เกิดประสิทธิภาพสูงสุดในการเปิดเผยข้อมูล นอกจากนี้ ธนาคารแห่งประเทศไทยได้แนบตัวอย่างตารางการเปิดเผยข้อมูลเชิงปริมาณในแต่ละหัวข้อ เพื่อให้ธนาคารพาณิชย์เข้าใจถึงเนื้อหาของข้อมูลได้ชัดเจนขึ้น อย่างไรก็ดี ธนาคารพาณิชย์ไม่จําเป็นต้องเปิดเผยข้อมูลตามรูปแบบของตารางตัวอย่าง โดยธนาคารพาณิชย์สามารถพิจารณาใช้รูปแบบอื่นในการเปิดเผยข้อมูลได้ตามความเหมาะสม หากเนื้อหาของข้อมูลที่เปิดเผยเป็นไปตามเกณฑ์มาตรฐานขั้นต่ําที่ธนาคารแห่งประเทศไทยกําหนด หากธนาคารพาณิชย์ที่ขอความเห็นชอบใช้วิธีเฉพาะในการคํานวณสินทรัพย์เสี่ยงหรือมูลค่าเทียบเท่าสินทรัพย์เสี่ยงไม่ปฏิบัติตามเกณฑ์มาตรฐานขั้นต่ํา ซึ่งกําหนดให้เปิดเผยข้อมูลต่อสาธารณะตามประกาศฉบับนี้ ธนาคารแห่งประเทศไทยอาจไม่อนุญาตให้ใช้วิธีคํานวณสินทรัพย์เสี่ยงหรือมูลค่าเทียบเท่าสินทรัพย์เสี่ยงนั้น ทั้งนี้ ธนาคารแห่งประเทศไทยกําหนดให้ธนาคารพาณิชย์เปิดเผยข้อมูลตามประกาศฉบับนี้ เฉพาะระดับธนาคารพาณิชย์ (Solo basis เท่านั้น สําหรับสาขาของธนาคารพาณิชย์ต่างประเทศ ให้เปิดเผยข้อมูลเฉพาะของสาขาในประเทศไทย (Standalone basis) และให้เปิดเผยแหล่งข้อมูลฐานะภาพรวมของธนาคารแม่ (Consolidated basis) เพื่อให้ผู้ใช้ข้อมูลอ้างอิงได้ 5.2 คําจํากัดความ ในประกาศฉบับนี้ "คณะผู้บริหารของธนาคารพาณิชย์" หมายความว่า กรรมการบริหารทุกคนและผู้ที่ดํารงตําแหน่งบริหารสูงสุดในสายงานบัญชี 5.3 หลักเกณฑ์ทั่วไปของการเปิดเผยข้อมูล 5.3.1 ให้ธนาคารพาณิชย์กําหนดนโยบายการเปิดเผยข้อมูลที่เป็นไปตามข้อกําหนดในประกาศฉบับนี้ โดยนโยบายดังกล่าวต้องได้รับการอนุมัติจากคณะกรรมการของธนาคารพาณิชย์ หรือคณะกรรมการอื่นที่ให้รับมอบหมาย และต้องระบุถึงกรอบข้อมูลที่ต้องเปิดเผยและระบบการควบคุมภายในที่เกี่ยวข้องกับการเปิดเผยข้อมูล 5.3.2 ข้อมูลที่เปิดเผยจะต้องถูกต้องตรงกับข้อมูลที่ผู้บริหารระดับสูงและคณะกรรมการของธนาคารพาณิชย์ได้รับ และใช้ในการบริหารความเสี่ยงของธนาคารพาณิชย์ 5.3.3 คณะผู้บริหารของธนาคารพาณิชย์ มีหน้าที่รับผิดชอบต่อความถูกต้องและเหมาะสมของข้อมูลที่เปิดเผยตามที่กําหนดในประกาศฉบับนี้ และจัดให้มีกระบวนการประเมินความเหมาะสมของการเปิดเผยข้อมูล รวมถึงกระบวนการสอบทานความถูกต้องของข้อมูลอย่างเหมาะสม 5.4 ช่องทางการเปิดเผยข้อมูล 5.4.1 คณะผู้บริหารของธนาคารพาณิชย์ต้องพิจารณาถึงช่องทางที่จะใช้ในการเปิดเผยข้อมูลอย่างเหมาะสม อย่างไรก็ดี ธนาคารแห่งประเทศไทยส่งเสริมให้ธนาคารพาณิชย์เปิดเผยข้อมูลทั้งหมดตามที่กําหนดในเกณฑ์มาตรฐานขั้นต่ําของประกาศฉบับนี้ในช่องทางเดียวกันโดยให้ธนาคารพาณิชย์ระบุช่องทางที่จะเปิดเผยข้อมูลตามประกาศฉบับนี้และวันที่ที่เปิดเผยข้อมูลไว้ให้ชัดเจนในแหล่งข้อมูลต่อไปนี้(1) Website ของธนาคารพาณิชย์(2) ท้ายงบดุลย่อ(3) ท้ายงบดุลและงบกําไรขาดทุนสิ้นปี' 5.4.2 ในกรณีที่ธนาคารพาณิชย์เลือกเปิดเผยข้อมูลในหลายช่องทาง เช่น เปิดเผยข้อมูลส่วนที่ซ้ํากับที่ธนาคารพาณิชย์ต้องเปิดเผยตามมาตรฐานการบัญชีไว้ช่องทางหนึ่ง และเปิดเผยข้อมูลส่วนที่ไม่ช้ํากับข้อกําหนดอื่นไว้อีกช่องทางหนึ่ง เป็นต้น ให้ธนาคารพาณิชย์ระบุช่องทางที่จะเปิดเผยข้อมูลตามประกาศฉบับนี้และวันที่ที่เปิดเผยข้อมูลไว้ให้ชัดเจนในแหล่งข้อมูลที่ (I) - (3) ตามข้อ 5.4.1 ข้างต้นด้วย 5.4.3 ในกรณีที่ธนาคารพาณิชย์เลือกเปิดเผยข้อมูลตามที่กําหนดในประกาศฉบับนี้พร้อมกับข้อมูลที่ต้องเปิดเผยตามที่กําหนดในหลักเกณฑ์อื่น ๆ ธนาคารพาณิชย์ต้องระบุให้ผู้ใช้ข้อมูลทราบว่าข้อมูลส่วนใดเป็นการเปิดเผยตามข้อกําหนดเรื่องการเปิดเผยข้อมูลในประกาศฉบับนี้ 5.4.4 ในกรณีที่ข้อมูลที่ธนาคารแห่งประเทศไทยกําหนดให้ธนาคารพาณิชย์เปิดเผยตามประกาศฉบับนี้ ซ้ําซ้อนกับ ข้อมูลที่ธนาคารพาณิชย์ต้องเปิดเผยตามมาตรฐานการบัญชี เช่น ข้อมูลที่เปิดเผยในงบการเงินประจําปี ข้อมูลที่ใช้ประกอบงบการเงินและข้อมูลอื่นที่เกี่ยวข้อง เป็นต้น ข้อมูลดังกล่าวต้องผ่านการตรวจสอบ โดยผู้ตรวจสอบภายนอกด้วย 5.4.5 ในกรณีที่ข้อมูลที่ธนาคารแห่งประเทศไทยกําหนดให้ธนาคารพาณิชย์เปิดเผยตามประกาศฉบับนี้ ซ้ําซ้อนกับ ข้อมูลที่ธนาคารพาณิชย์ต้องเปิดเผยตามประกาศหรือข้อกําหนดของสํานักงานคณะกรรมการกํากับหลักทรัพย์และตลาดหลักทรัพย์ เช่น ข้อมูลคําอธิบายและการวิเคราะห์ฐานะการเงินและผลการดําเนินงาน (Management's discussion and analysis) เป็นต้น ข้อมูลดังกล่าวต้องผ่านกระบวนการสอบทานหรือรับรองความถูกต้องของข้อมูลตามข้อกําหนดของสํานักงานคณะกรรมการกํากับหลักทรัพย์และตลาดหลักทรัพย์ด้วย 5.4.6 ให้ธนาคารพาณิชย์แจ้งธนาคารแห่งประเทศไทยถึงช่องทางที่จะใช้เปิดเผยข้อมูลตามประกาศฉบับนี้ มาชั่งฝ่ายวิเคราะห์และติดตามฐานะ สายกํากับสถาบันการเงิน ธนาคารแห่งประเทศไทย ก่อนการเปิดเผยข้อมูลครั้งแรกไม่น้อยกว่า 15 วัน ทั้งนี้ หากภายหลังธนาคารพาณิชย์ต้องการเปลี่ยนแปลงช่องทางในการเปิดเผยข้อมูล ให้ธนาคารพาณิชย์แจ้งธนาคารแห่งประเทศไทยล่วงหน้าก่อนที่จะเริ่มเปิดเผยข้อมูลในช่องทางใหม่ไม่น้อยกว่า 15 วัน 5.5 การเปิดเผยข้อมูลที่มีนัยสําคัญ (Materiality) 5.5.1 ให้ธนาคารพาณิชย์เปิดเผยข้อมูลที่มีนัยสําคัญ กล่าวคือ ข้อมูลที่หากไม่เปิดเผยหรือเปิดเผยไม่ถูกต้องจะส่งผลกระทบต่อการประเมินหรือการตัดสินใจของผู้ใช้ข้อมูลได้ซึ่งแนวทางดังกล่าวสอดกล้องกับหลักของมาตรฐานการบัญชี 5.5.2 ให้ธนาคารพาณิชย์พิจารณาอย่างรอบคอบถึงเนื้อหาข้อมูลที่มีนัยสําคัญที่เปิดเผย และเปิดเผยหลักการที่ใช้พิจารณาถึงความมีนัยสําคัญของข้อมูลให้ผู้ใช้ข้อมูลได้ทราบรวมทั้งมีความสม่ําเสมอในการพิจารณาหลักการที่ใช้ในการพิจารณาความมีนัยสําคัญของข้อมูลที่เปิดเผย 5.6 ข้อมูลลับทางธุรกิจของธนาการพาณิชย์และความลับของลูกค้า (Proprietary and confidential information) ข้อมูลที่ธนาคารแห่งประเทศไทยกําหนดให้ธนาคารพาณิชย์เปิดเผย และธนาคารพาณิชยคาดว่าจะมีผลกระทบในทางลบเนื่องจากเป็นข้อมูลลับทางธุรกิจ หรือเป็นข้อมูลที่หากเปิดเผยต่อสาธารณะแล้วจะทําให้ธนาคารพาณิชย์เสียประโยชน์หรือมีความสามารถในการแข่งขันลดลง ให้ธนาคารพาณิชย์เปิดเผยข้อมูลดังกล่าวในเชิงภาพรวมได้ โดยธนาคารพาณิชย์ต้องชี้แจงเหตุผลดังกล่าวต่อธนาคารแห่งประเทศไทยได้เมื่อธนาคารแห่งประเทศไทยเข้าตรวจสอบ 5.7 การเปิดเผยข้อมูลตามเกณฑ์มาตรฐานชั้นต่ําของข้อมูลที่ให้ธนาคารพาณิชย์เปิดเผย 5.7.1 ให้ธนาคารพาณิชย์เปิดเผยข้อมูลตามเกณฑ์มาตรฐานขั้นต่ําของข้อมูลที่ให้ธนาคารพาณิชย์เปิดเผย โดยแบ่งเป็น 3 หมวดสําคัญ ได้แก่ หมวด ก : ขอบเขตการบังคับใช้ หมวด ข : เงินกองทุน และหมวด ค : ข้อมูลที่เกี่ยวข้องกับการประเมินความเสี่ยงด้านต่าง ๆ ของธนาคารพาณิชย์ โดยในแต่ละหมวดประกอบด้วยข้อมูลทั้งเชิงคุณภาพและเชิงปริมาณ (รายละเอียดปรากฏตามเอกสารแนบ 1) ทั้งนี้ ธนาคารแห่งประเทศไทยได้ให้ตัวอย่างตารางการเปิดเผยข้อมูลเชิงปริมาณในแต่ละหมวด เพื่อให้ธนาคารพาณิชย์เข้าใจถึงเนื้อหาของข้อมูลได้ชัดเจนขึ้น (รายละเอียดปรากฏตามเอกสารแนบ 2) อย่างไรก็ตาม ธนาคารพาณิชย์อาจพิจารณาใช้รูปแบบอื่นในการเปิดเผยข้อมูลได้ตามความเหมาะสม หากเนื้อหาของข้อมูลที่เปิดเผยเป็นไปตามเกณฑ์มาตรฐานขั้นต่ําที่ธนาคารแห่งประเทศไทยกําหนด 5.7.2 ให้ธนาคารพาณิชย์เปิดเผยข้อมูลตามข้อ 5.7.1 โดยมีความถี่ในการเปิดเผยข้อมูล ดังนี้| | | || --- | --- | --- || หมวด | ข้อมูลที่ให้ธนาคารพาณิชย์เปิดเผย | ความถี่ || กข ค | ขอบเขตการบังคับใช้หลักเกณฑ์ตาม Basel II (Scope of application)เงินกองทุน (Capital)หัวข้อ 1 โครงสร้างเงินกองทุน (Capital structure)หัวข้อ 2 ความเพียงพอของเงินกองทุน (Capital adequacy)ข้อมูลที่เกี่ยวข้องกับการประเมินความเสี่ยงด้านต่างๆ ของธนาคารพาณิชย์(Risk exposure and assessment)I. ข้อมูลเชิงคุณภาพโดยทั่วไป สําหรับทุกประเภทความเสี่ยงII. ข้อมูลในแต่ละประเภทความเสี่ยง ซึ่งแบ่งเป็นข้อมูลเชิงคุณภาพและเชิงปริมาณความเสี่ยงด้านเครดิต (ไม่รวมฐานะที่เกี่ยวข้องกับตราสารทุน)หัวข้อ 1 ข้อมูลทั่วไปของฐานะที่เกี่ยวข้องกับความเสี่ยงด้านเครดิตหัวข้อ 2 ข้อมูลฐานะที่เกี่ยวข้องกับความเสี่ยงด้านเครดิต 2.1 โดยวิธี SA 2.2 โดยวิธี IRBหัวข้อ 3 ข้อมูลการปรับลดความเสี่ยงด้านเครดิต 3.1 โดยวิธี SA 3.2 โดยวิธี IRBความเสี่ยงด้านตลาดสําหรับฐานะในบัญชีเพื่อการค้าหัวข้อ 4 ข้อมูลที่เกี่ยวข้องกับความเสี่ยงด้านตลาด 4.1 โดยวิธีมาตรฐาน 4.2 โดยวิธีแบบจําลองความเสี่ยงด้านปฏิบัติการหัวข้อ 5 ข้อมูลที่เกี่ยวข้องกับความเสี่ยงด้านปฏิบัติการฐานะที่เกี่ยวข้องกับตราสารทุนหัวข้อ 6 ข้อมูลฐานะที่เกี่ยวข้องกับตราสารทุนในบัญชีเพื่อการธนาคารความเสี่ยงด้านอัตราดอกเบี้ยในบัญชีเพื่อการธนาคารหัวข้อ 7 ข้อมูลความเสี่ยงด้านอัตราดอกเบี้ยในบัญชีเพื่อการธนาคาร | รายปีรายครึ่งปี รายปี รายปี รายครึ่งปี รายปี รายปี รายปี |ทั้งนี้ ให้ธนาคารพาณิชย์เปิดเผยข้อมูลทั้งหมดภายในระยะเวลา 90 วันหลังจากวันสิ้นงวด 5.7.3 สําหรับข้อมูลเชิงปริมาณ ให้ธนาคารพาณิชย์เปิดเผยข้อมูลงวดปัจจุบันและงวดก่อนหน้าของการเปิดเผย 1 งวด ยกเว้นกรณีการเปิดเผยข้อมูลตามประกาศฉบับนี้เป็นครั้งแรกหรือกรณีที่ธนาคารแห่งประเทศไทยกําหนดเป็นอย่างอื่น 5.7.4 สําหรับข้อมูลเชิงคุณภาพ หากธนาคารพาณิชย์มีการเปลี่ยนแปลงนโยบายการบริหารความเสี่ยงอย่างมีนัยสําคัญในระหว่างงวดที่ธนาคารแห่งประเทศไทยกําหนดให้เปิดเผยให้ธนาคารพาณิชย์ปรับปรุงข้อมูลที่เปิดเผยดังกล่าวให้เป็นปัจจุบันอื่นๆ - 6. กําหนดการเปิดเผยข้อมูลครั้งแรก ธนาคารแห่งประเทศไทยกําหนดให้ธนาคารพาณิชย์เปิดเผยข้อมูลในครั้งแรก ดังนี้ (รายละเอียดปรากฎตามเอกสารแนบ 3) (1) โครงสร้างและความเพียงพอของเงินกองทุน รวมถึงข้อมูลเชิงปริมาณที่เกี่ยวข้องกับการประเมินความเสี่ยงด้านตลาด ซึ่งกําหนดให้ธนาคารพาณิชย์เปิดเผยเป็นรายครึ่งปี นั้น ให้ธนาคารพาณิชย์เปิดเผยครั้งแรกโดยใช้ข้อมูล ณ สิ้นงวดเดือนมิถุนายน 2552 (ยกเว้นธนาคารพาณิชย์ที่ใช้วิธี AIRB ในการคํานวณสินทรัพย์เสี่ยงด้านเครดิต ให้เปิดเผยข้อมูล โครงสร้างและความเพียงพอของเงินกองทุนที่เกี่ยวข้องกับวิธี AIRE ครั้งแรก โดยใช้ข้อมูล ณ สิ้นงวดเดือนมิถุนายน 2553) (2) ข้อมูลเชิงปริมาณที่เกี่ยวข้องกับการประเมินความเสี่ยงด้านต่าง ๆ (ยกเว้นด้านตลาด) และ ข้อมูลเชิงคุณภาพ ซึ่งกําหนดให้ธนาคารพาณิชย์เปิดเผยเป็นรายปี นั้น ให้ธนาคารพาณิชย์เปิดเผยครั้งแรก โดยใช้ข้อมูล ณ สิ้นงวดเดือนธันวาคม 2552 (ยกเว้นธนาคารพาณิชย์ที่ใช้วิธี AIRB ในการคํานวณสินทรัพย์เสี่ยงด้านเครดิต ให้เปิดเผยข้อมูลความเสี่ยงด้านเครดิตครั้งแรก โดยใช้ข้อมูล ณ สิ้นงวดเดือนธันวาคม 2553) ธนาคารแห่งประเทศไทยกําหนดงวดการเปิดเผยข้อมูลตามประกาศฉบับนี้ให้สอดคล้องกับธนาคารพาณิชย์ที่จดทะเบียนในประเทศไทยและสาขาของธนาคารพาณิชย์ต่างประเทศที่มีการปิดงวดบัญชีทุกสิ้นเดือนมิถุนายนและธันวาคม อย่างไรก็ตาม กรณีสาขาของธนาคารพาณิชย์ต่างประเทศที่มีงวดการบัญชีแตกต่างจากนี้ นาคารแห่งประเทศไทยอนุญาตให้เปิดเผยข้อมูลครั้งแรกโดยใช้ข้อมูล ณ สิ้นงวดบัญชี 6 เดือนแรกของปี 2552 สําหรับข้อมูลตามข้อ (1) และข้อมูล ณ สิ้นงวดบัญชีประจําปี 2552 สําหรับข้อมูลตามข้อ (2) เช่น สาขาของธนาคารพาณิชย์ต่างประเทศที่มีธนาคารแม่ในประเทศญี่ปุ่น ที่ปีงวดบัญชีทุกสิ้นเดือนมีนาคมและกันยายนให้เปิดเผยครั้งแรก โดยใช้ข้อมูล ณ สิ้นงวดกันยายน 2552 สําหรับข้อมูลรายครึ่งปี และ ณ สิ้นงวด มีนาคม 2553 สําหรับข้อมูลรายปี เป็นต้น ยกเว้นธนาคารพาณิชย์ที่ใช้วิธี AIRB ในการคํานวณสินทรัพย์เสี่ยงด้านเครดิต ให้เปิดเผยข้อมูลโครงสร้างและความเพียงพอของเงินกองทุนที่เกี่ยวข้องกับวิธี AIRB ครั้งแรก โดยใช้ข้อมูล ณ สิ้นงวดบัญชี 6 เดือนแรกของปี 253 และ ให้เปิดเผยข้อมูลความเสี่ยงด้านเครดิตครั้งแรก โดยใช้ข้อมูล ณ สิ้นงวดบัญชีประจําปี 2553 ทั้งนี้ ให้ธนาคารพาณิชย์จัดเก็บข้อมูลที่ได้เปิดเผยตามประกาศฉบับนี้ไปแล้ว ไม่ต่ํากว่า 5 ปี เพื่อประโยชน์ในการตรวจสอบและอ้างอิงของธนาคารแห่งประเทศไทยอื่นๆ - 7. วันเริ่มต้นบังคับใช้ ประกาศนี้ให้ใช้บังคับตั้งแต่วันที่ 31 ธันวาคม 2551 เป็นต้นไปผู้มีอํานาจลงนาม - ประกาศ ณ วันที่ 27 พฤศจิกายน 2551 (นางธาริษา วัฒนเกส)ผู้ว่าการธนาคารแห่งประเทศไทย